Milagros García Crespo

Milagros García Crespo, nada en Bilbao en 1934, é unha política e economista vasca, catedrática da Universidade do País Vasco. Foi a primeira muller decana universitaria en España e a primeira muller conselleira do Goberno Vasco. 

 Biografía 
Naceu en Bilbao en 1934. Estudou Ciencias Económicas en Bilbao. Doutorouse en Ciencias Económicas en 1966 na Universidade de Barcelona e recibiu un diploma superior en Economía Comparada pola Universidade Internacional de Luxemburgo en 1966.

 Traxectoria académica 
Desde 1960 a 1969 foi profesora axudante e posteriormente adxunta na Universidade de Barcelona. En 1970 foi profesora adxunta de Política Económica primeiro e catedrática de "Economía e Estatística" da Escola de Estudos Empresariais de Santander despois. En 1973 logrou a cátedra de Economía Aplicada. En 1978 foi elixida vicedecana da Facultade de Ciencias Económicas da Universidade de Bilbao e posteriormente, en 1981 foi elixida decana da facultade bilbaína, sendo a primeira muller que ocupou tal cargo no ámbito universitario español, até o ano 1986.

 Traxectoria política 
De 1987 a 1989 foi conselleira de Economía e Planificación do Goberno Vasco, sendo a primeira muller en ser nomeada conselleira. De 1989 a 1991 foi Presidenta do Tribunal Vasco de Contas Públicas. Foi conselleira e presidenta do Tribunal de Contas desde 1992 até 2001. Entre 1993 e 1997 foi presidenta do Tribunal de Contas do Estado. Tamén foi presidenta do Tribunal Vasco de Contas Públicas.

 Obras 

 Influencia dos investimentos en educación sobre o desenvolvemento económico (tese de doutoramento), Barcelona, 1967.
 Crecemento e crise da economía vasca 1939-1975, Bilbao, 1979.
 A Economía Vasca durante o franquismo, Bilbao, 1982.
 Introdución á Ciencia económica, Madrid, 1968.
 Temas de Economía Política, Bilbao, 1980.

 Premios e recoñecementos 

 1999 Medalla de ouro do Tribunal Vasco de Contas Públicas.
 2008 Medalla da Orde do Mérito Constitucional.
 2011 Premio "Lan Onari" do Goberno Vasco.
 2020 Premios Zirgari á Igualdade da Deputación Foral de Biscaia e BBK.

 Notas 

Categoría:Nados en 1934
Categoría:Nados en Bilbao
Categoría:Profesores da Universidade do País Vasco